שאלה: חזרה בתשובה - ניתוק מעולם החול?: איך אני יכולה להחזיר את המשפחה שלי בתשובה אם אני אמורה להתנתק מהבלי העולם ( בשבילי לימודים ) ולהתחבר לה בכול לבבי? יש שיטה אחרת?
תשובה: מרים יקרה! מרגש לשמוע ממך על הרצון שלך לקרב את המשפחה שלך לתורה ולאמת שבה. שכוייח על הרצון האמיתי הזה! שכולם מסביבך יחיו באמת. מקווה שהבנתי את שאלתך, אם לא, את מוזמנת לכתוב לנו שוב או אליי למייל שכתוב כאן למטה. בעצם שאלת, איך אפשר לעבוד את ה  כשיש לנו עבודה של עולם הזה? כגון, עבודה ולימודים. היהדות בשונה מהדתות האחרות בעולם, היא דת שחיה ומקיימת את החיים ולא מבטלת אותם. היא מתירה לנו את רוב הדברים בעולם עם סייגים מסוימים, במינון מסוים, בזמנים מסוימים וכו. לדוג  דווקא הנישואין מותרים ואפילו חייבים לעומת הנצרות שבה הכמרים הם רווקים. אפשר להוסיף שהיהדות מקדשת את החיים. אנחנו מקדשים את העולם הזה ומעלים אותו דרגה, למשל בארוחת שבת, אנחנו מקדשים על היין והלחם, מרימים אותם למדרגה רוחנית בעבר למדרגה הגשמית שיש להם. עוד שדווקא באמצעות שהחומר אנחנו מתחברים אל הקודש, בבית המקדש המקום המקודש ביותר לעמ"י הקריבו קורבנות  חיות וכד. ברור שעיקר העבודה היא רוחנית, וההקרבה במקדש נלוותה לוידוי או תפילה שהאדם אמר לפני הבאת הקורבן והיא עיקר הקרבן. אבל אנחנו לא מבטלים את הקרבן עצמו. בעצם אפשר להמשיך מפה ולומר שאנחנו לא מתנתקים מהחיים אלא מתחברים לחיים. נסביר. (כל דבר בה  ברא זאת אומרת כל דבר שקיים בעולם יש לו מקום, אין דבר שנברא (ע"י הקב"ה) שאין לו מקום בעולם, שאין לו ערך ומשמעות בעולם. אם לא היתה לו משמעות, הוא לא היה נברא. לכן עלינו למצוא את המשמעות ואת הערך של כל דבר. בעצם אנחנו מתחברים לדבר הזה דרך המשמעות שיש בו. לדוגמה, האוכל שאנחנו אוכלים יכול להאכל לתאווה ויכול להאכל לתאבון ולתת לנו כוח לעשות דברים חשובים בחיים. או אפשר להביא אדם עובד במחשבים, הוא יכול לעבוד בשביל עצמו  המעמד שלו וכו  אבל הוא יכול גם לעבוד בשביל לפתח את העולם ולעזור לפתח דברים חשובים, למשל, כיפת ברזל. בעצם העבודה שלו הוא מגלה את המשמעות הנכונה של המחשבים בעולם. נוסיף ונעלה עוד שלב, עבודת ה  לא מתבטאת רק בעשיית מצוות ובתפילה, כמובן שגם ואולי זה העיקר של עבודת ה. אלא שהיא מתבטאת גם ביומיום שלנו, גם במעשה כביכול חומרי שאנחנו עושים. אם אני עוסקת ברפואה אז זו עבודת ה  שלי, לסייע לאנשים דרך הרפואה, לרפא אותם. דרך הרפואה אני מגלה את רצון ה  בעולם ועושה אותו. השאלה העיקרית שאנחנו צריכים לשאול את עצמנו מה המניע שלנו למעשים שאנחנו עושים? אם אני עושה את זה לעצמי (וזו גם יכולה להיות תשובה! צריך רק לברר בשביל מה לעצמי?) אם אני עושה את זה בשביל לגלות את שם ה  בעולם- לפרסם? או אם כל תשובה שעולה לך בראש. מכאן שיש ערך לכל פעולה שאנחנו עושים ולכן עלינו לפעול בדרך הכי טובה שאנחנו יכולים מפני שזוהי עבודת ה  שלנו! לא רק במצוות יש לדקדק אלא גם במעשים ה חוליים  כביכול. כראיה לכל העניין - שיש ערך במעשים שהם לא המצוות, אפשר לראות שכל גדולי האומה היו בעלי מקצוע, האבות היו רועי צאן ועובדי אדמה, משה רבנו גדול הנביאים היה רועה צאן, דוד המלך היה רועה צאן, ה חפץ חיים  היה חנווני והיתה לו חנות משלו. נעבור לעניין הספציפי שלך. אם נמשיך הדרך שבה התחלנו, הלימודים הם לא  הבלי העולם  אלא הם הם עבודת ה  שלך. זה היעוד שלך עכשיו בחיים. את יכולה לחשוב בעצמך איך לראות אותם כעבודת ה. אולי כפיתוח האישיות והמחשבה שלך לקראת היותך אדם בוגר? אולי התעודת בגרות הזו תוביל אותך לרכישת מקצוע שיפרנס אותך כאמא או שבכלל המקצוע עצמו ייטיב לעולם? ותוסיפי מעצמך את האפשרות המתאימה לך. לכן אם תראי ולא צריך מדי להראות, כי כשאדם הוא כזה אז זה משפיע על כל הסובבים אותו. אז אם תהיי אדם שעושה את מה הוא שעושה, במקרה שלך ללמוד, מכל הלב ועד הסוף מתוך אמונה שזה מה שה  רוצה שתעשי כעת בחיים וזהו יעודך כרגע. זה כבר ישפיע על המשפחה שלך. שהם יראו וכך יפנימו שהיהדות מחוברת לחיים או יותר נכון מחברת אותנו לחיים עצמם. הם ירצו להתקרב ולשמוע יותר. בחזרה בתשובה אין צורך בהטפות יתר אלא במעשים ובדוגמה אישית. ולכן הראייה שלהם אותך תעשה המון בשבילם! תמשיכי לחפש את האמת ולממש אותה בחייך בשמחה ובנחת. מוזמנת לשאול  להגיב  להעיר על הנכתב כאן במייל שמופיע כאן למטה. הרבה שמחה וטוב, רינת. rinathaber gmail.com.